

**R E P U B L I K A H R V A T S K A**

**KRAPINSKO-ZAGORSKA ŽUPANIJA**

Upravni odjel za obrazovanje, kulturu,

šport i tehničku kulturu

KLASA: 604-02/20-01/286

URBROJ: 2140/1-10-5-20-5

Zabok, 3. studenoga 2020.

**KRAPINSKO-ZAGORSKA ŽUPANIJA**

**n/p župana Željka Kolara**

**PREDMET: Lista deficitarnih zanimanja za dodjelu stipendija za akademsku**

**2020./2021. godinu**

**- prijedlog**

**PRAVNI TEMELJ:** Pravilnik o uvjetima, kriterijima i postupku dodjele stipendija redovitim učenicima srednjih škola i studentima s područja Krapinsko-zagorske županije (Službeni glasnik KZŽ 28/16, 32/17). te članak 32. Statuta Krapinsko – zagorske županije («Službeni glasnik Krapinsko – zagorske županije» broj 13/01., 5/06., i 11/06.- pročišćeni tekst i 14/09.),

**NADLEŽNOST ZA DONOŠENJE:** Župan

**PREDLAGATELJ:** Upravni odjel za obrazovanje, kulturu, šport i tehničku kulturu

**IZVJESTITELJ:** Mirjana Smičić Slovenec, pročelnica

Prema podacima Hrvatskog zavoda za zapošljavanje i Tematske radne skupine za tržište rada KZŽ kao i u skladu s interesima u sferi gospodarstva Povjerenstvo za dodjelu stipendija učenicima srednjih škola i studentima s područja Krapinsko-zagorske županije je na sastanku održanom 26. listopada 2020. godine koristeći dostavljeni materijal, utvrdilo Prijedlog Liste deficitarnih zanimanja za dodjelu stipendija za akademsku 2020./2021. godinu, radi donošenja, sukladno članku 3. Pravilnika o izmjenama i dopunama Pravilnika o uvjetima, kriterijima i postupku dodjele stipendija redovitim učenicima srednjih škola i studentima s područja Krapinsko-zagorske županije i članka 32. Statuta Krapinsko-zagorske županije ("“Službeni glasnik Krapinsko-zagorske županije”, br. 13/01., 5/06, 11/06 (pročišćeni tekst), 14/09).

Utvrđeni Prijedlog Liste dostavlja se u prilogu i predlaže se njegovo usvajanje.

S poštovanjem,

**PROČELNICA**

**Mirjana Smičić Slovenec, prof.**

**Privitak:**

* **Prijedlog Liste, kao u tekstu**

****

**REPUBLIKA HRVATSKA**

**KRAPINSKO-ZAGORSKA ŽUPANIJA**

**ŽUPAN**

KLASA: 604-02/20-01/286

URBROJ: 2140/01-02-20-6

Krapina, 4. studenoga 2020.

Na temelju članka 3. Pravilnika o uvjetima, kriterijima i postupku dodjele stipendija redovitim učenicima srednjih škola i studentima s područja Krapinsko-zagorske županije („Službeni glasnik Krapinsko-zagorske županije, br. 28/16. i 32/17.), Župan donosi

**L I S T U**

**deficitarnih zanimanja za dodjelu stipendija za akademsku 2020./2021. godinu**

**I**

Ovom Listom utvrđuju se zanimanja od prioritetnog interesa za Županiju, za dodjelu stipendija za akademsku 2020./2021. godinu, i to kako slijedi:

**VSS – svim studentima koji su akademske godine 2020./2021. upisali 1. godinu integriranog preddiplomskog i diplomskog studija medicine, integriranog preddiplomskog i diplomskog studija farmacije, integriranog preddiplomskog i diplomskog studija matematike – nastavnički smjer, integriranog preddiplomskog i diplomskog studija fizike – nastavnički smjer, integriranog preddiplomskog i diplomskog studija biologije i kemije – nastavnički smjer.**

**II**

Ova Lista objavit će se u “Službenom glasniku Krapinsko-zagorske županije”.

**ŽUPAN**

**Željko Kolar**